Հիմք ընդունելով անվտանգության ուժերի կողմից ահաբեկչական խմբավորման անդամներին պատկանող տանը հայտնաբերված համակարգչի սկավառակի վրա պահպանված տվյալները և խմբավորման մյուս ենթադրյալ անդամների միջև տեղի ունեցած գրավոր նամակագրության տեղեկատվությունը՝ 2006 թվականի ապրիլին Թուրքիայի առաջին ատյանի դատարանը դատապարտել է Դիմումատուին 6 տարի և 3 ամսվա ազատազրկման։ Դիմումատուն բողոքել է առաջին ատյանի դատարանի կայացրած որոշման դեմ։ Դիմումատուն իր բողոքի մեջ նշել է, որ Դատարանն իրեն ազատազրկման դատապարտելու մասին որոշում կայացնելիս հաշվի է առել միայն 2 վկաների տված ցուցմունքները և արդարանալու հնարավորություն չի ընձեռել Դիմումատուին։ Այնուամենայնիվ, 2007 թվականի նոյեմբերին Թուրքիայի վճռաբեկ դատարանը հաստատել է առաջին ատյանի դատարանի կայացրած որոշումը։